**แบบฝึกปฏิบัติเรื่องวิธีการทดสอบและการรายงานผล**

**จากการวิเคราะห์ปริมาณปนเปื้อนของปรอทในปลาจากแหล่งน้ำที่ต้องการประเมินผลกระทบจากโรงงานอุตสาหกรรมแห่งหนึ่ง จึงทำการเก็บตัวอย่างหอยจากแหล่งน้ำ เพื่อประเมินการปนเปื้อนของปรอทใน ห่วงโซ่อาหาร โดยส่งตัวอย่างหอยที่เก็บมาจากแหล่งเดียวกันจำนวน 4 กิโลกรัม จากนั้นส่งให้ห้องปฏิบัติการ 4 แห่งๆ ละ 1 กิโลกรัม (กำหนดให้ตัวอย่างที่แบ่งไปทั้ง 4 ส่วน มีการผสมกันดี) เพื่อประเมินปริมาณปรอทและความปลอดภัยจากการบริโภคหอย**

|  |  |  |
| --- | --- | --- |
| **ห้องปฏิบัติการ** | **ค่าต่ำสุดที่ตรวจวิเคราะห์ได้ (limit of detection; LOD)** | **ผลที่ออกในใบรายงานผล** |
| 1 | 0.75 มิลลิกรัมต่อกิโลกรัม | 0.00 มิลลิกรัมต่อกิโลกรัม |
| 2 | 0.25 มิลลิกรัมต่อกิโลกรัม | 0.35 มิลลิกรัมต่อกิโลกรัม ค่าความไม่แน่นอน 0.25 มิลลิกรัมต่อกิโลกรัม |
| 3 | 5.00 มิลลิกรัมต่อกิโลกรัม | ตรวจไม่พบ |
| 4 | ไม่ระบุ | ตรวจไม่พบ |

กำหนดให้: ห้องปฏิบัติการทั้งหมดมีการควบคุมคุณภาพของผลการทดสอบที่ดี

ประกาศกระทรวงสาธารณสุข ฉบับที่ 98 (พ.ศ.2529) เรื่อง มาตรฐานอาหารที่มีสารปนเปื้อนมีข้อกำหนดเกี่ยวกับการปนเปื้อนของปรอทในอาหารทะเล ไม่เกิน 0.5 มิลลิกรัมต่อกิโลกรัม